इसके बाद फाइनल में भी सचिन का बल्ला जमकर चला। हालांकि, इस मैच में रेत का तूफान नहीं आया लेकिन सचिन ने अपने बल्ले से रनों का तूफान बरपा कर दिया था। 24 अप्रैल को सचिन ने अपने जन्मदिन पर फाइनल मुकाबले में 131 गेंदों में 134 रन की यादगार पारी खेली थी। उन्होंने 134 रन की पारी में 12 चौके और 3 छक्के जड़े। ऑस्ट्रेलिया ने पहले बल्लेबाजी करते हुए निर्धारित 50 ओवर में 272 रनों का विशाल स्कोर खड़ा किया था। सचिन की लाजवाब पारी के दम पर भारत ने यह स्कोर सिर्फ 48.3 ओवर में 275 रन बनाकर हासिल कर लिया था।